Kongsgård ble tatt i bruk igjen som skole etter krigen. Fra 1968 var skolen reformgymnas. Det var et gymnas med store valgmuligheter for å velge enkeltfag. Dette var en ordning som ble prøvd ut i årene 1969 til 1976 hvor en gikk bort fra de tradisjonelle linjene, og hadde et sett obligatoriske fag, et sett studieretningsfag (naturfag, språklig eller samfunnsfag) og et sett valgfag.. I 1974 var jentene for første gang i flertall blant avgangselevene.